
Οργανισμός διοίκησης και λειτουργίας του συσταθέντος με 
τις διατάξει: του Π. Δ/τος 324/83 ΝΠΔΔ, με την επω¬ 
νυμία «ΟΙΚΟΣ ΕΥΓΗΡΙΑΣ ΚΑΙ ΘΕΡΑΠΕΥΤΗΡΙΟ 
ΠΑΘΗΣΕΩΝ ΚΙΛΚΙΣ». 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 1 παρ. 2 και 3 του νόμου 
3703/1957 «περί συμπληρώσεως. και. τροποποιήσεως της 
νομοθεσίας περί Πρεβεντορίων και Παιδιών Εξοχών (φ.84) 
όπως η πρώτη απ' αυτές αντικαταστάθηκε με ταάοθρο 11 
του Ν. 4227/1962 (φ. 43). - 

2. Τις διατάξεις του άρθρου 14 .του Ν. 1266/1982 (ΦΕΚ 
81/1982) «Όργανα ασκήσεως της νομισματικής, πιστω¬ 
τικής και συναλλαγματικής πολιτικής και άλλες διατάξεις» . 
σε συνδιασμό με τις διατάξεις του άρθρου 15 παρ. 2 του. 
Π.Δ. 770/75 (ΦΕΚ 248/1975) «περί διαρθρώσεως του 
Υπουργείου Προεδρίας Κυβερνήσεως και Οργανισμού Υ¬ 
πηρεσιών τινούν αυτού». 

3. Τις διατάξεις του άρθρου 8 του ΓΙ.Δ. 574/1982 (ΦΕΚ 
104) «ανακατανομή αρμοδιοτήτων Υπουργείων». 

4. Την από 25.6.84 απόφαση του Διοικητικού Συμ¬ 
βουλίου του Ιδρύματος. 

5. Την αριθμ. 242/26.3.1985 γνωμοδότηση του Συμ¬ 
βουλίου της Επικράτειας με πρόταση των Υπουργών Προε¬ 
δρίας της Κυβέρνησης, Υγείας και Πρόνοιας και του Υπουρ¬ 
γού Οικονομικών, αποφασίζουμε : 

Άρθρο 1. 

Σκοπός. ■ 

α) Σκοπός του Ιδρύματος που συστήθηκε με τις διατά¬ 
ξεις του ΓΙ.Δ. 324/83 είναι η περίθαλψη (40) ηλικιωμένων 


ατόμων και των δύο φύλλων, αυταεξυπηρετουμένων και εξήν¬ 
τα (60) ατόμων, χρονίως πασχόντων και των δύο φύλλων 
από 18 ετών και πάνω, καταγόμενων από τη Μακεδονία και 
κατά προτίμηση από την περιφέρεια του νομού Κιλκίς. 

β) Η επαγγελματική εκπαίδευση των περιθαλπομένων, 
καθώς και άλλων ατόμων, χρονίως πασχόντων, του νομού 
Κιλκίς. 

Άρθρο 2. 

Παρεχομένη Περίθαλψη. 

Το Θεραπευτήριο Χρονιών Παθήσεων Κιλκίς, που συστή¬ 
θηκε με τις διατάξεις του Προεδρικού Διατάγματος 324/ 
3.9.83 παρέχει στα άτομα που περιθάλπει, υγιεινή στέγη 
και διατροφή, κατάλληλο ρουχισμό, ιατροφαρμακευτική 
περίθαλψη, φυσικοθεραπεία και εργασιοθεραπεία, ενώ παράλ¬ 
ληλα φροντίζει για την εισαγωγή ,όσων έχουν ανάγκη, σε 
κατάλληλο νοσηλευτικό Ίδρυμα. Επίσης με την εφαρμογή 
διαφόρων ψυχαγωγικών και εκπαιδευτικών προγραμμάτων 
επιδιώκεται η ψυχική τόνωση και η κοινωνική αποκατάσταση 
των περιθαλπομένων. 

Άρθρο 3. 

Προϋποθέσεις εισαγωγής και όροι παροχής προστασίας. 

1. Στο Ίδρυμα εισάγονται σαράντα (40) άτομα ηλικίας 
από 65 ετών και πάνω, τα οποία μπορούν να αυτοεξυπηρε- 
τηθούν, καθώς και εξήντα (60) άτομα, ηλικίας από 18 ετών 
και άνω, χρονίως πάσχοντα καταγόμενα από τη Μακεδονία 
και κατά προτίμηση από το νομό Κιλκίς. 

* Για την εισαγωγή ατόμου (άνδρα ή γυναίκα) στο Ίδρυμα 
απαιτείται η προσκόμιση των κατωτέρω δικαιολογητικών. 

α) Αίτηση 

β) Πιστοποιητικό γεννήσεως. 

γ) Έκθεση κοινωνικής έρευνας, με πρόταση εισαγωγής 
στο Ίδρυμα. ■ . 1 

δ) Ιατρικό πιστοποιητικό για την αιτία του χρόνου νο¬ 
σήματος, στο οποίο θ' αναγράφεται ότι το άτομο που έχει 
ανάγκη ιδρυματικής περίθαλψης δεν φέρει σύνδρομο διανοη¬ 
τικής αναπηρίας, ή φέρει σύνδρομο το οποίο δεν φθάνει μέχρι 
διεγέρσεων, ώστε να γίνεται ανήσυχο και ακατάλληλο για 
συμβίωση, δεν πάσχει από μολυσματική νόσο, συφιλίδα, φυ¬ 
ματίωση, και από βαρύ νόσημα που να χρειάζεται ειδική 
νοσηλεία, ή από καρκίνο. 

2. Οι περιθαλπόμενοι συμμετέχουν στη δαπάνη περί¬ 
θαλψής των ανάλογα με τις οικονομικές δυνατότητες τους. 

Η συμμετοχή καθορίζεται από το Διοικητικό Συμβούλιο 
βάσει τιμολογίου με κλίμακα ανάλογη με το ύψος του εισο¬ 
δήματος του κάθε περιθαλπομένου. 

3. Οι εισαγόμενοι στο Ίδρυμα με απόφαση οικονομικής 
αδυναμίας απαλλάσσονται από την καταβολή τροφείων - νο¬ 
σηλίων. εκτός αν από την ίδια την απόφαση προβλεπεται 
συμμετοχή. 

Δύναται το Ίδρυμα να ζητήσει την έκδοση της αποφάσεως 
του Νομάρχη που προβλέπεται από τις διατάξεις του Ν. 
Δ. 57/73 και κατά τη διάρκεια περίθαλψης κάποιου ατομου. 

Άρθρο 4. 

Διοίκηση. 

Το Ίδρυμα διοικείται από 7μελές διοικητικό Συμβούλιο 
το οποίο διορίζεται με ισάριθμα αναπληρωματικά μέλη με 
απόφαση του Νομάρχη σύμφωνα με την 1785/21.6.1982 
κοινή απόφαση των Τπουργών Προεδρίας Κυβερνησεως και 
Κοινωνικών Υπηρεσιών (Φ. 434), όπως κάθε φορά θα τρο¬ 
ποποιείται. 

Άρθρο 5. 

Λειτουργία Διοικητικού Συμβουλίου. 

1. Το Δ.Σ. συνεδριάζει τακτικά δύο φορές το μήνα και 
έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τριών (3) τουλάχιστον μελών 
αυτού, πάντοτε όμως μ.ε πρόσκληση του Προέδρου. 

2. Στις συνεδριάσεις του Δ.Σ. μετέχει ο Δ/ντής του Ιδρύ¬ 
ματος, ως εισηγητής χωρίς ψήφο. 

3. Τα θέματα που είναι για συζήτηση καταχωρίζονται 
στην ημερησία διάταξη, η οποία κοινοποιείται έγκαιρα στα 
μέλη του Δ.Σ. μαζί με την πρόσκληση για συνεδρίαση. 

Θέματα που δεν αναγράφονται στην ημερησία διάταξη 
δεν συζητούνται εκτός και εάν πρόκειται για. επείγοντα θέ¬ 
ματα και αποφασίζουν τη συζήτηση όλα τα παρόντα μέλη 
του Δ.Σ.. 

4. Τα πρακτικά κάθε συνέδριά σε οος, επικυρώνονται απο 
το Δ.Σ. στην επόμενη συνεδρίαση και καταχωρίζονται απο 
το γραμματέα, σε ειδικό βιβλίο πρακτικών μονογραμμένο 
από τον Πρόεδρο υπογράφονται δε στη συνέχεια από αυτούς 
και από τα μέλη που ήταν παρόντα στη συνεδρίαση. 

5. Ουδεμία απόφαση του Δ.Σ. εκτελείται, εάν δεν έχουν 
επικυρωθεί τα πρακτικά της συνεδριασεως στην οποία παρ- 
θηκε η απόφαση. Προκειμένου για εξαιρετικές περιπτώ¬ 
σεις, για τις οποίες η εκτέλεση δεν επιδέχεται αναβολή, δύ- 
ναται το Δ.Σ. με ειδική απόφαση να θεωρεί ως επικυρωμένα 
τα σχετικά πρακτικά για τα θέματα αυτά, με σκοπο την 
άμεση εκτέλεση της απόφασης. 

Άρθρο 6. 

Αρμοδιότητες του Διοικητικού Συμβουλίου. 

Το Διοικητικό Συμβούλιο. 

1. Διοικεί και διαχειρίζεται όλες τις υποθέσεις του Ιδρύ¬ 
ματος, σύμφωνα με τις διατάξεις που ισχύουν κάθε φορά. 

2. Εγκρίνει για τη λειτουργία του Ιδρύματος τις απαιτού- 
μενες δαπάνες, μέσα στα όρια των πιστώσεων του προϋπο¬ 
λογισμού, του οποίου δύναται να ζητήσει από την οικεία 
Νομαρχία την τροποποίηση και αναμόρφωση μέσα στο οι¬ 
κονομικό έτος, με τη διδαδικασία του άρθρου 8 του παρόντος. 

3. Διορίζει όλο το προσωπικό .σύμφωνα με τη νόμιμη 
διαδικασία και ασκεί σύμφωνα με τις διατάξεις που ισχυουν 
κάθε φορά τις αρμοδιότητες που αναφέρονται στην υπηρεσια¬ 
κή κατάσταση και τον πειθαρχικό έλεγχο του προσωπικού 
αυτού, 

4. Αποφασίζει για τα εισαγόμενα άτομα, σύμφωνα με 
τις προϋποθέσεις του άρθρου 3 του παρόντος. 

5. Είναι αρμόδιο για όλα τα θέματα χωρίς εξαίρεση που 
σχετίζονται με την πορεία των εργασιών του Ιδρύματος, 
εκτός από εκείνα για τα οποία προβλεπεται με ειδικες δια¬ 
τάξεις αρμοδιότητα άλλο>ν υφισταμένων οργάνων του νομικού 
προσώπου. 


Άρθρο 7. 

Αρμοδιότητες του Προέδρου του Διοικητικού Συμβουλίου 
Ο Ποόεδρος ασκεί τις ακόλουθες αρμοδιότητες : 

:Ι. Εκπροσωπεί το Ίδρυμα στις δικαστικές και εξώδικες 
υποθέσεις του, διορίζει τους δικαστικούς πληρεξουσίους. 

2. Προσκαλεί τα μέλη του Δ.Σ. στις συνεδριάσεις, κα¬ 
ταρτίζει με το Δ/ντή την ημερησία διάταξη των θεμάτων 
που είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνεδρια- 
σεως. Στην ημερησία διάταξη περιέχονται περιληπτικά τα 
θέματα που θα συζητηθούν. 

3. Υπογράφει με τον Δ/ντή του Ιδρύματος τις επιταγές 
και τα εντάλματα πληρωμών, καθώς και τα έγγραφα για τα 
οποία δεν έχουν εξουσιοδοτηθεί γι αυτό ο Δ/ντής τ·/υ Ιδρύ¬ 
ματος, ή οι Προϊστάμενοι των Τμημάτων. 

4. Ασκεί στο προσωπικό του Ιδρύματος τις αρμ διό - 
τητες που του παρέχουν οι νόμοι και συντάσσει τις υπηρε¬ 
σιακές εκθέσεις του Δ/ντού του Ιδρύματος. 

Άρθρο 8. 

Π ροϋπολογι σμός. 

Ο Προϋπολογισμός καταρτίζεται από το Δ/ντή του Ιδρύ¬ 
ματος, σύμφωνα με όσα προβλέπονται από τις κείμενες δια¬ 
τάξεις, με βάση την προγραμματισμένη από το Δ.Σ. δρα¬ 
στηριότητα, ψηφίζεται από το Δ.Σ. και εγκρινεται απο το 
Νομάρχη. 

Αντίγραφο του εγκριθέντος προϋπολογισμού υποβάλλε¬ 
ται στο Υπουργείο Υγείας και Πρόνοιας. 

Άρθρο 9. 

Εισπράξεις εσόδων. 

1. Τα κεφάλαια και οι πόροι του Ιδρύματος κατατίθεν¬ 
ται απευθείας σε τηρούμενο λογαριασμό στο Υποκ/μα της 
Τράπεζας Ελλάδος. 

2. Ειδικές πιστώσεις ή κεφάλαια που, πλεονάζουν μετα- 
φέρονται σε ειδικούς λογαριασμούς διαθεσίμων, με τόκο ή 
χωρίς τόκο ανάλογα με την προέλευση αυτών. Η μεταφορά 
από το λογαριασμό ταμειακής διαχειρίσεως και η επαναφορα 
σ' αυτό, γίνεται με εντολή του Δ/ντού του Ιδρύματος ή οι- 
κοθεν από την Τράπεζα της Ελλάδος, σύμφωνα με τα οριζό¬ 
μενα από την παράγρ. 3 του άρθρου 4 του Α.Ν. 1611/1950, 
όπιος συμπληρώνει το άρθρο 2 του Ν.Δ/τος 2999/54. 

Άρθρο 10. 

Πληρωμές δαπανών. 

Κά£« πληρωμή ενεργείται με χρηματικό ένταλμα, το οποίο 
υπογράφεται από τον Πρόεδρο του Δ.Σ. ή από άλλο μέλος 
- αυτού, ειδικά εξουσιοδοτημένο από τον διευθυντή του Ιδρύ¬ 
ματος και το λογιστή, η δε καταβολή τον ποσού αυτού ενεργεί- 
ται με έκδοση ισόποσης επιταγής, σε βάρος τον λογαριασμού 
. ποι» τηρεί το Ίδρυμα στο Υποκ/μα της Τράπεζας της Ελ¬ 
λάδος. Οι επιταγές υπογράφονται, όπως τα εντάλματα πλη¬ 
ρωμής. 

Άρθρο 11. 

Εκτέλεση Δαπανών. 

Οι δαπάνες του Ιδρύματος, εκτελούνται σύμφωνα με τις 
διατάξεις, Λογιστικού των Ν.Π.Δ.Δ. και της νομοθεσίας 
περί εκτελέσεως των Έργων. 

Άρθρο 12. 

Βασική διάρθρωση των Υπηρεσιών. 

Οι υπηρεσίες του Ιδρύματος αποτελούν Διεύθυνση η οποία 
διαιρείται σε τέσσερα τμήματα : 
α) Τμήμα Διοικητικού 
β) Τμήμα Νρονίως Πασχόντων 
γ) Τμήμα αυτοεξυπηρετούμενων ηλικιωμένων, 
δ) Τμήμα φυσικής αποκατάστασης και επαγγελματικής 
εκπαίδευσης. 

Το Τμήμα Διοικητικού είναι αρμόδιο για το χειρισμό κάθε 
θέματος, που ανάγεται στη γενική κατάσταση του προσωπι¬ 
κού του ιδρύματος, στα οικονομικά και στη διαχείριση της 
περιουσίας αυτού, καθώς και στο χειρισμό θεμάτων γραμ- 
ματείας. 

Το Τμήμα Χρονίως πασχόντων είναι αρμόδιο για κάθε 
θέμα που ανάγεται στην προστασία που παρέχεται από το 
Ίδρυμα στα χρονίως πάσχοντα άτομα. 

Το Τμήμα αυτοεξυπηρετούμενων ηλικιωμένων είναι αρμό¬ 
διο για κάθε θέμα που ανάγεται στην προστασία που παρέ¬ 
χεται από το Ίδρυμα στα άτομα που εισάγονται σ' αυτό. 

δ) Το Τμήμα Φυσικής αποκατάστασης και επαγγελμα¬ 
τικής εκπαίδευσης είναι αρμόδιο για κάθε θέμα που ανάγεται 
στην φυσική αποκατάσταση των περιθαλπομένων, καθώς 
και των λοιπών μειονεκτούντιον ατόμων από 13 ετών και 
άνιο, του νομού Κιλκίς. 

'.Δρθρο 13. 

Προσωπικό. 

Οι θέσεις του προσωπικού διαρθούνται κατά κλάδους, 
βαθμούς και ειδικότητες, όπως παρακάτω : 

1. Μόνιμες θέσεις : 

Κλάδος ΑΤΙ Διοικητικός - Λογιστικός : 

Μία (1) θέση με βαθμούς 3ο-2·ο 
Μία (1) θέση με βαθμούς 8ο-4ο 

Κλάδος ΑΤ2 Ιατρικός :. 

Μία (1) θέση με βαθμούς 3ο-2ο 
Δύο (2) θέσεις με βαθμούς 8ο-4ο 

Κλάδος ΑΤ3 Φυσικής Αγωγής : 

Μία (1) θέση με βαθμούς 8ο-4ο. 

Κλάδος ΑΡ1 Αδελφών Νοσοκόμων - Επισκεπτριών 
Αδελφών : 

Μία (1) θέση με βαθμούς 3ο-2ο 
Τέσσερεις (4) θέσεις με βαθμούς 5ο-4ο 
Δέκα (10) θέσεις με βαθμού; 8ο-6ο (άρθρο 4 Ν.Δ. 226/ 
1973). 

Κλάδος ΑΡ2 Κοινωνικών ν\ειτουργών : 

Μία (1) θέση με βαθμούς 5ο-4ο 

Μία (1) θέση με βαθμούς 8ο-6ο (άρθρο 4 Ν.Δ. 226/73). 

Κλάδος ΑΡ3 Φυσιοθεραπευτών - Εργοθεραπευτών - 
Διαιτολόγων : 

Μία (1) θέση με βαθμούς 5ο-4ο 

Τέσσερεις (4) θέσειε με βαθμούς 8ο-6ο (άρθρο 4 Ν.Δ. 
226/73) 

Από τις θέσεις αυτές ορίζονται : 

Δύο (2) θέσεις Φυσικοθεραπευτών 
Δύο (2) θέσεις Εργοθεραπευτών 
Μία (1) θέση διαιτολόγου. 

' Κλάδος ΜΕ1 Διοικητικός : 

Μία (1) θέση με βαθμούς 5ο-4ο 
Τρεις (3) θέσεις με βαθμούς 10ο-6ο. 

Κλάδος ΜΕ2 Βοηθών Νοσοκόμων : 

Δέκα (10) θέσεις με βαθμούς 10ο-6ο. 

Οι θέσεις των βοηθών νοσοκόμων πληρώνονται μόνο κατά 
τον αριθμό που είναι αδύνατη η .πλήρωση των δέκα (10) 
θέσεων του Κλάδου ΑΡ1 αδελφών νοσοκόμων - επισκεπτρι- 
ών, αδελφών με βαθμούς 8ο-6ο άπό αδελφές νοσοκόμες με 
τρία χρόνια φοίτηση. 

Κλάδος ΜΕ3 Μαγείρων : 

Δύο (2) θέσεις με βαθμούς 10ο-6ο. 

Κλάδος ΜΕ4 Ηλεκτρολόγων : 

Μία (1) θέση με βαθμούς 10ο-6ο. 

Κλάδος ΜΕ5 Υδραυλικών - Συντηρητών κτιρίων - βοη¬ 
θητικών Τεχν. Εργασιών : 

Δύο (2) θέσεις με βαθμούς 10ο-6ο. 

Κλάδος ΜΕ6 Οδηγών αυτοκινήτων - Βοηθητικών Ερ- 
γασιών : 

Μία (1) θέση με βαθμούς 10ο-6ο. 

Κλάδος ΜΕ7 Ραπτριών : 

Δύο (2) θέσεις μ.ε βαθμούς ΙΟο-ΰο. 


Κλάδος ΣΕ1 Κλητήρων - Θυροιρούν - Χειριστών Μη 
χανημάτων Αναπαραγωγής εγγράφων - Νυκτοφυ 
λάκων : 

Επτά (7) θέσεις με βαθμούς 12ο-7ο. 

Κλάδος ΣΕ2 Βοηθών μαγειριού - Τραπεζοκόμων : 

Δέκα τρεις (13) θέσεις με βαθμούς '12ο-7ο. 

Κλάδος ΣΕ3 Καθαρισμού - βοηθητικών εργασιών : , 

Έξι (6) θέσεις με βαθμούς 12ο-7ο. 

Κλάδος ΣΕ4 Σιδηρωτριών - Πλυντηρίων - .[ματιοφυ¬ 
λάκων : 

Έξι (6) θέσεις με βαθμούς Γ2ο-7ο. 

Κλάδος ΣΕ5 Κηπουρών -" Εργατών Γενικών καθηκόν¬ 
των : 

Δύο (2) θέσεις με βαθμούς 12ο-7ο. 

Κλάδος ΣΕ6 Κουρέων : 

Μία (1) θέση με βαθμούς :Ι2ο-7ο 

Κλάδος ΣΕ7 Πρακτικών Νοσοκόμων Μεταφορέων 
Ασθενών : 

Είκοσι (20) θέσεις με βαθμούς 12ο-7ο. 

Από τις θέσεις·αυτές δέκα (10) ορίζονται ως θέσεις μετα¬ 
φορέων ασθενών και δέκα (10) ως θέσεις πρακτικών νοσο¬ 
κόμων. 

Οι θέσεις των πρακτικών νοσοκόμων πληρώνονται μόνο 
κατά τον αριθμό που είναι αδύνατη η πλήρωση των δέκα 
θέσεων του κλάδου ΑΡ1 Αδελφών Νοσοκόμων - έπισκεπ- 
τριών με βαθμούς 8ο-6ο :. ό αδελφές νοσοκόμες τριετούς ή 
μονοετούς φοίτησης. 

II. Ειδικό επιστημονικό και. τεχνικό προσωπικό με σύμ¬ 
βαση Ιδιωτικού Δικαίου. 

Μία (1) θέση Ψυχολόγου 

Μία (1) θέση επαγγελματικού Συμβούλου. 

Τέσσερις (4) θέσεις τεχνιτών - Εκπαιδευτικών. 

Άρθρο' 14. 

Προσόντα διορισμού για κάθε θέση. 

1. Μόνιμες θέσεις. 

1. Για τον Κλάδο ΑΤΙ Διοικητικό - "Λογιστικό, πτυχίο 
οποιουδήποτε τμήματος της Νομικής Σχολής ημεδαπού Πα¬ 
νεπιστημίου ή της Ανώτατης Σχολής Οικονομικών και 
Εμπορικών Επιστημών, ή της Παντείου Ανωτάτης Σχο¬ 
λής Πολιτικών Επιστημών, ή Ανωτάτης Βιομηχανικής Σχο¬ 
λής ή ισότιμο πτυχίο σχολής της ημεδοπής ή της αλλοδαπής 
αντίστοιχης ειδικότητας.. 

2. Για τον Κλάδο ΑΤ2 Ιατρικό, πτυχίο ιατρικής Σχολής 
ημεδαπής ή ισότιμο πτυχίο ιατρικής σχολής της Αλλοδα¬ 
πής, άδεια άσκησης επαγγέλματος και άδεια τίτλου ειδικό¬ 
τητας γενικής ιατρικής ή Παθολογίας για τη.μία θέση και 
φυσικής αποκατάστασης, για τις δύο άλλες θέσεις. 

3. Για τον Κλάδο ΑΤ3 Φυσικής Αγωγής, πτυχίο τμή¬ 
ματος Φυσικής Αγωγής και αθλητισμού Ανώτατου εκπαι¬ 
δευτικού Ιδρύματος της ημεδαπής ή ισότιμο πτυχίο αντί¬ 
στοιχης ειδικότητας, σχολής της ημεδαπής ή αλλοδαπής. 

4. Για τον Κλάδο ΑΡ.Ι. Αδελφών Νοσοκόμιυν - Επισκεπ- 
τριών πτυχίο νοσηλευτικής σχολής, ή πτυχίο επισκεπτών 
και επισκεπτριών σχολής επαγγελμάτων Υγείας και Πρό- 

1 νοιας των Τεχνολογικών εκπαιδευτικών Ιδρυμάτων της ημε¬ 
δαπής ή πτυχίο της αντίστοιχης ειδικότητας ισότιμης Σχο¬ 
λής της ημεδαπής ή αλλοδαπής και άδεια άσκησης επαγγέλ¬ 
ματος. 

5. Για τον Κλάδο ΑΡ2 Κοινωνικών Λειτουργών, πτυχίο 
Κοινωνικής Εργασίας σχολής Επαγγελμάτων Υγείας και 
Πρόνοιας των Τεχνολογικών Εκπαιπευτικών Ιδρυμάτων της 
ημεδαπής, ή πτυχίο αντίστοιχης ειδικότητας ισότιμης σχο- 
λής της ημεδαπής ή αλλοδαπής και άδεια άσκησης επαγγέλ¬ 
ματος. 

6. α) Για τον Κλάδο ΑΡ3 Φυσικοθεραπευτών καιΈργο- 
θεραπευτών, πτυχίο Φυσικοθεραπείας - Εργοθεραπείας σχο¬ 
λής επαγγελμάτων Υγείας και Πρόνοιας των Τεχνολογικών 
Εκπαιδευτικών Ιδρυμάτιον της ημεδαπής, ή πτυχίο αντί- 
στοιχης ειδικότητας ισότιμης σχολής της ημεδαπής ή αλ- 

λοδαπής και άδεια άσκησης επαγγέλματος (για όσες ειδι¬ 
κότητες χορηγείται εκ μέρους της αρμόδιας αρχής). 

β) Για το διαιτολόγιο πτυχίο ειδικότητας διαιτολόγου 
αναγνωρισμένης, ανώτερης σχολής, ή ισότιμης σχολής της 
ημεδαπής ή αλλοδαπής, εν ελλείψει δε αυτού πτυχίο Ανώ¬ 
τατης Σχολής Οικιακής Οικονομίας, ή ισότιμο πτυχίο, αντί¬ 
στοιχης ειδικότητας σχολής ημεδαπής ή αλλοδαπής με τρία 
χρόνια τουλάχιστο φοίτηση. 

7. Για τον κλάδο ΜΕ1 Διοικητικό - Λογιστικό απολυτή¬ 
ριο Λυκείου ή εξαταξίου Γυμνασίου ή άλλου ισότιμου σχο¬ 
λείου της ημεπαπής ή αλλοδαπής. 

8. Για τον κλάδο ΜΕ2 Βοηθών Νοσοκόμων, πτυχίο 
αναγνωρισμένης Μέσης Τεχνικής επαγγελματικής Νοση¬ 
λευτικής Σχολής. 

9. Για τους κλάδους ΜΕ3, Μαγείρων, ΜΕ4 ηλεκτρολό¬ 
γων, ΜΕ5 Υδραυλικών, κ.λ.π. ΜΕ6 Οδηγών αυτοκινήτων, 
ΜΕ7 Ραπτριών πτυχίο αντίστοιχης ειδικότητας αναγνω¬ 
ρισμένης ή επαγγελματικής σχολής, ή σχολείου μέσης εκ¬ 
παίδευσης ή σχολής Μαθητείας Ο.Α.Ε.Δ.Σε περίπτωση 
μη κάλυψης των θέσεων με υποψήφιους με το ανωτέρω προ¬ 
σόν, πτυχίο αναγνωρισμένης κατώτερης σχολής αντίστοι¬ 
χης ειδικότητας. 

Σε περίπτωση μη κάλυψης των θέσεων με υποψήφιους 
με πτυχίο αναγνωρισμένης κατώτερης σχολής, ή σχολής 
Μαθητείας Ο.Α.Ε.Δ., απολυτήριο δημοτικού σχολείου και 
εμπειρία τριών ετών που να αποδείχνεται από βιβλιάρια 
κύριας ασφάλισης ή άλλο στοιχείο Ελληνικής ή ξένης Αρ¬ 
χής, και άδεια άσκησης επαγγέλματος (για όσες ειδικότη¬ 
τες χορηγείται από μέρος της αρμόδιας αρχής). 

10. Για τους κλάδους ΣΕ (με εξαίρεση τον Κλάδο ΣΕ1) 
απολυτήριο δημοτικού σχολείου και αντίστοιχη άδεια της 
ειδικότητας του, όπου δε, δεν χορηγείται άδεια, αντίστοιχη 
για κάθε ειδικότητα, εμπειρία τριών ετών που να αποδείχνε¬ 
ται από βιβλιάρια κύριας ασφάλισης ή άλλο στοιχείο Ελλη - 
νικής ή ξένης αρχής. 

11. Για τον Κλάδο ΣΕ1 απολυτήριο Δημοτικού Σχολείου. 

II. Θέσεις ειδικού επιστημονικού και τεχνικού προσω¬ 
πικού με σύμβαση Ιδιωτικού Δικαίου. 

1. Για τη θέση του Ψυχολόγου, πτυχίο Ψυχολογίας Πα¬ 
νεπιστημίου της ημεδαπής, ή ισότιμο πτυχίο σχολής της 
αλλοδαπής και ειδίκευση στην εφαρμοσμένη ή Κλινική Ψυ¬ 
χολογία που να αποδείχνεται : α) Με αναγνωρισμένο δι¬ 
δακτορικό δίπλωμα ή β) Με μεταπτυχιακό τίτλο σπουδών 
διάρκειας τουλάχιστον ενός ακαδημαϊκού έτους και εμπει¬ 
ρία τουλάχιστον δύο ετών ή γ) Με σημαντική εμπειρία 
τουλάχιστον τεσσάρων ετών. 

2. Για τη θέση του επαγγελματικού Συμβούλου πτυχίο 
Ανωτάτου Εκπαιδευτικού Ιδρύματος της ημεδαπής ή ισό¬ 
τιμο της αλλοδαπής και ειδική επιστημονική εξειδίκευση σε 
θέματα επαγγελματικού προσανατολισμού που να αποδείχνε¬ 
ται : 

α) Με αναγνωρισμένο διδακτορικό δίπλωμα ή β) Με 
μεταπτυχιακό τίτλο σπουδών, διάρκεια ενός ακαδημαϊκού 
έτους και εμπειρία, τουλάχιστον δύο ετών ή γ) Με σημαντι¬ 
κή εμπειρία τουλάχιστον τεσσάρων ετών. 

3. Για τις θέσεις των τεχνιτών - εκπαιδευτών πτυχίο 
αντίστοιχης ειδικότητας αναγνωρισμένης τεχνικής ή επαγ¬ 
γελματικής σχολής ή σχολείου μέσης εκπαίδευσης, ή Σχο¬ 
λής Μαθητείας Ο.Α.Ε.Δ.Σε περίπτωση μη κάλυψης των 
θέσεων με υποψήφιους με το παραπάνω προσόν, πτυχίο 
αναγνωρισμένης κατώτερης σχολής αντίστοιχης ειδικότη¬ 
τας. 

Σε περίπτωση μη κάλυψης των θέσεων με υποψήφιους 
με πτυχίο αναγνωρισμένης σχολής ή Σχολής Μαθητείας 
Ο.Α.Ε.Δ., απολυτήριο Δημοτικού Σχολείου και εμπειρία, 
τριών ετών που να αποδείχνεται από βιβλιάρια Κύριας ασφά¬ 
λισης ή άλλο στοιχείο Ελληνικής ή ξένης Αρχής και άδεια 
άσκησης επαγγέλματος (για όσες ειδικότητες χορηγείται 
από μέρος της αρμόδιας αρχής). 

4. Οι ειδικότητες των τεχνιτών που θα προσλαμβάνονται 
με σύμβαση προσδιορίζονται κάθε φορά από το Διοικητικό 


Συμβούλιο ανάλογα με τις δυνατότητες αυτών που θα απα¬ 
σχολούνται στο τμήμα Φυσικής αποκατάστασης και επαγ¬ 
γελματικής εκπαίδευσης και με τις ειδικότερες συνθήκες 
της περιοχής. 

Άρθρο 15. 

Προϊστάμενοι Υπηρεσιών - αναπλήρουση. 

1. Της Διεύθυνσης προίσταται ο υπάλληλος στου Κλάδου 
Διοικητικού - Λογιστικού με βαθμούς 3ο-2ο του Τμήματος 
Διοικητικού προίσταται ο υπάλληλος του κλάδου ΑΤΙ με 
βαθμό 8ο-4ο. Του Τμήματος χρονίως πασχόντων προίστα- 
ται υπάλληλος του Κλάδου ΑΤ2 Ιατρικός και εν ελλείψει 
αυτού υπάλληλος των Κλάδων ΑΡ1 ή ΑΡ2 ή ΑΡ3 που έχει 
το μεγαλύτερο βαθμό και επί ισοβάθμιον ο αρχαιότερος. Του 
Τμήματος φυσικής αποκατάστασης και επαγγελματικής 
εκπαίδευσης προίσταται ιατρός με ειδικότητα φυσικής ιατρι¬ 
κής και αποκατάστασης, που έχει το μεγαλύτερο βαθμό και 
επί ισοβάθμων ο αρχαιότερος. 

2. Τον Προϊστάμενο της διεύθυνσης αναπληρώνει ο Προϊ¬ 
στάμενος του Τμήματος διοικητικού. Τον Προϊστάμενο των 
Τμημάτουν αναπληρώνει υπάλληλος του Τμήματος που έχει 
το μεγαλύτερο βαθμό και επί ισοβάθμων ο αρχαιότερος σύμ¬ 
φωνα με τις διατάξεις περί προβαδίσματος του νόμου 434/ 
1976 (ΦΕΚ 246/76 τ.Α) «περί συμπληρώσεως θέσεων και 
ρυθμίσεως θεμάτων αφορώντων εις την κατάστασιν των 
δημοσίων υπαλλήλων και υπαλλήλων Ν.Π.Δ.Δ.. 

Άρθρο 16. 

Εσωτερικός Κανονισμός. 

Όλα τα λεπτομερέστερα θέματα που ανάγονται στην κα¬ 
νονική και εύρυθμη λειτουργία του Ιδρύματος ως και τα 
καθήκοντα των εργαζομένων στο Ίδρυμα ρυθμίζονται με 
εσωτερικό Κανονισμό λειτουργίας, που συντάσσεται απο το 
Διοικητικό Συμβούλιο και εγκρίνεται με απόφαση του Νο- 
μάρχη. 

Άρθρο 17. 

Από τότε που ισχύει το παρόν Προεδρικό Διάταγμα κα- 
ταργείται το άρθρο 2 του 324/1983 Π.Δ/τος «περί συστά- 
σεως Ν.Π.Δ.Δ., με την επωνυμία «Οίκος Ευγηρίας και 
Θεραπευτήριο Χρονιών Παθήσεων Κιλκίς». Στον Υπουργό 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 16 Μαίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗ.Ϊ ΚΥΒΕΡΝΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΑΠΟΣΤΟΛΟΣ ΛΑΖΑΡΗΣ ΓΕΩΡΓΙΟΣ ΓΕΜΝΗΜΑΤΑΣ 

ΟΙΚΟΝΟΜΙΚΟΝ 

ΓΕΡΑΣΙΜΟΣ ΑΡΣΕΝΗΣ 

Οργανυμός του Λιμενικού Ταμείου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

0* ττψ ^-' ' 

Έχοντας υπόψη!: ’ 

1. Τις διατάξεις των άρθρων 1 και 2 του Νόμου 51/1975 
«περί αναδιαρθρώσεως των Δημοσίων Πολιτικών Υπηρε¬ 
σιών» που επαναφέρθηκαν σε ισχύ με τις διατάξεις του άρ¬ 
θρου 12 του Νόμου 1256/1982 «Για την πολυθεσία, την 
πολυαπασχόληση και την καθιέρωση ανωτάτου ορίου απο¬ 
λαβών στο Δημόσιο Τομέα, καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες δια¬ 
τάξεις» (ΦΕΚ 65 Α71982). 

2. Τις διατάξεις του άρθρου 11 του Νόμου 1409/1983 
«Τροποποίηση και συμπλήρωση των διατάξεων του Ν.Δ. 
131/74 «Περί παροχής οικονομικών (ΦΕΚ 199/83 Α') 
και την αριθ. ΔΙΟΔ/Φ. 3113/49/17786/14-11-1984 Από¬ 
φαση του Υπουργού Προεδρίας της Κυβέρνησης «Παράταση 
προθεσμίας για την κατάρτιση των οργανισμών των Υπουρ¬ 
γείων και ΝΠΔΔ» (ΦΕΚ 815 Β'/16-11-1984. 

3. Τις διατάξεις του άρθρου 17 του Νόμου 1320/1983 
«Πρόσληψη στο Δημόσιο Τομέα και άλλες διατάξεις» (ΦΕΚ 
6 Α'/1983). 

4. Την αριθ. 206/1985/13-3-1985 γνωμοδότηση του Συμ¬ 
βουλίου της Επικράτειας, ύστερα από πρόταση του Υπουρ¬ 
γού Προεδρίας της Κυβέρνησης, Οικονομικών και Εμπορι¬ 
κής Ναυτιλίας, αποφασίζουμε : 

ΜΕΡΟΣ ΠΡΩΤΟ 
ΚΕΦΑΛΑΙΟ ΠΡΩΤΟ 

Βασική Διάρθρωση των Υπηρεσιών του Λιμενικού Ταμείου 
Άρθρο 1 

Οι Υπηρεσίες που συγκροτούν το Λιμενικό Ταμείο ΠΑΤ- 
ΡΩΝ διαρθρώνονται ως εξής : 

1. Διεύθυνση Εκμετάλλευσης και Διοικητικού. 

2. Διεύθυνση Τεχνικών Υπηρεσιών. 

ΚΕΦΑΛΑΙΟ ΔΕΥΤΕΡΟ 

( 

Διάρθρωση -Αρμοδιότητες. 

Άρθρο 2, 

Διεύθυνση Εκμετάλλευσης και Διοικητικού 

1. Τη Διεύθυνση Εκμετάλλευσης και Διοικητικού συγ¬ 
κροτούν : 

α) Το Τμήμα Εκμετάλλευσης. 

β) Το Τμήμα Διοικητικού 

γ) Το Γραφείο Ηλεκτρονικής Επεξεργασίας Στοιχείων 

δ) Το Γραφείο Νομικών Υποθέσεων. 

2. Οι αρμοδιότητες καθενός από τα παραπάνω Τμήματα 
και Γραφεία ορίζονται ως εξής : 

α. ΤΜΗΜΑ ΕΚΜΕΤΑΛΛΕΥΣΗΣ 

Ο χειρισμός όλων των θεμάτων που έχουν σχέση 
με την εκμετάλλευση των χώρων δικαιοδοσίας και μέσων 
(Διοίκηση) που ανήκουν στο Λιμενικό Ταμείο καθώς και 
η παροχή υπηρεσιών σε πλοία και τρίτους. Βεβαίωση δι¬ 
καιωμάτων. 

β. ΤΜΗΜΑ ΔΙΟΙΚΗΤΙΚΟΥ 

Ο χειρισμός όλων των θεμάτων υπηρεσιακής κατάστασης 
του προσωπικού και η μέριμνα εκπαίδευσης και κατάλληλης 
αξιοποίησής του. 

Η μέριμνα διακίνησης της αλληλογραφίας, δακτυλογρά¬ 
φηση και αναπαραγωγή εγγράφων και εντύπων. 

Η μέριμνα για τη φύλαξη των κτιρίων, εγκαταστάσεων 
και μηχανημάτων που ανήκουν στο Λιμενικό Ταμείο. 

ΙΊ μέριμνα για τη λειτουργία του Τηλεφωνικού Κέντρου 
των τηλετύπων και λοιπών μέσων επικοινωνίας. 

Η μέριμνα για τον καθορισμό των γραφείων, χερσαίας 
και θαλάσσιας ζώνης του Λιμενικού..Ταμείου. 

Η παρακολούθηση και διεκπεραίωση θεμάτων ΠΣΕΑ. 

Η μέριμνα για έγκαιρη εξέταση από τις αρμόδιες Υπηρε- 
ρεσίες του Λιμενικού Ταμείου τιον παραπόνων που υποβάλ¬ 
λονται από τους πολίτες και η έγκαιρη πληροφόρησή τους 
σε θέματα που τους αφορούν. 

Η βεβαίωση από τον προϊστάμενο ή το νόμιμο αναπλη¬ 
ρωτή του, της ακρίβειας αντιγράφων, φωτογραφιών ή φωτο¬ 
τυπιών οποιοσδήποτε εγγράφων και γενικά δικαιολογητι- 
κών, αντιπαραβάλλοντάς τα με το επιδεικνυόμενοΆχετικό 
προυτότυπο ή ακριβές αντίγραφο. ^ 

Η μέριμνα για τη βεβαίουση του γνήσιου της υπογραφής 
του προσωπικού και των πολιτών. 

Η μέριμνα για την κατάτρτιση τροποποίηση του ετήσιου 
Προϋπολογισμού και η παρακολούθηση της εκτέλεσής του. 


Η σύνταξη του ετήσιου Απολογισμού Ισολογισμού και 
των λογαριασμών αποτελεσμάτων χρήσης. 

Η διαχείριση κάθε δαπάνης καθώς και η εκκαθάριση απο¬ 
δοχών και γενικά αποζημιώσεων προσωπικού. 

Η μέριμνα για την είσπραξη κάθε εσόδου και η πλήρωση 
κάθε υποχρέωσης του Λιμενικού Ταμείου. 

Η μέριμνα για την προμήθεια κάθε μηχανήματος, υλικού, 
εφοδίων ή άλλου περιουσιακού στοιχείου. 

Η μέριμνα εκποίησης κάθε περιουσιακού στοιχείου. 

Η λογιστική παρακολούθηση και ο χειρισμός θεμάτων 
σχετικών με την οικονομική διαχείριση. 

Η μέριμνα διαχείρισης υλικού του Ταμείου. 

Η Συγκέντρωση και τήρηση των στατιστικών στοιχείων 
από όλους τους τομείς δραστηριότητας του Λιμενικού Τα¬ 
μείου. 

II τήρηση βιβλίου υλικών απογραφής. Η τήρηση Γενικού 
Αρχείου. 

γ. ΓΡΑΦΕΙΟ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ 
ΣΤΟΙΧΕΙΩΝ. 

Η κάλυψη των μηχανογραφικών αναγκών του Ταμείου, 
η λειτουργία, εκμετάλλευση και συντήρηση του εξοπλισμού 
καθώς και η υποστήριξη σε εξειδικευμένους τομείς της 
(ηλεκτρονικής) πληροφορικής, 
δ. ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ. 

Στην αρμοδιότητα του Γραφείου αυτού ανάγονται : 

Η παράσταση και προάσπιση των συμφερόντων του Λι¬ 
μενικού Ταμείου στα Δικαστήρια. 

Η γνωμοδότηση για θέματα νομικής φύσεως και παροχή 
κάθε άλλης υπηρεσίας νομικής φύσεως που του ανατίθεται. 

Η Νομική επεξεργασία συμβάσεων. 

Η τήρηση αρχείου νομικών υποθέσεων. 

Άρθρο 3. 

1. Τη Διεύθυνση Τεχνικών Υπηρεσιών συγκροτούν : 

α) Το Τμήμα Ανάπτυξη ς- Κατασκευών και Συντήρησης 
Έργων. 

β Το Τμήμα Ηλεκτρομηχανολογικών Έργων και 
Συντήρησης Μηχανημάτων. 

2. Οι αρμοδιότητες της Διεύθυνσης αυτής ανάγονται στα 
παρακάτω θέματα που κατανέμονται στα Τμήματα της ως 
εξής : 

α. ΤΜΗΜΑ ΑΝΑΠΤΥΞΗΣ ΚΑΤΑΣΚΕΥΩΝ ΚΑΙ 
ΣΥΝΤΗΡΗΣΗΣ ΕΡΓΩΝ. 

Η εκπόνηση του προγράμματος ανάπτυξης των εγκατα¬ 
στάσεων των χώρων δικαιοδοσίας του Λιμενικού Ταμείου. 

Ο χειρισμός των γεμάτων, που αφορούν τις ζώνες του λι¬ 
μένα καθώς και θεμάτων ρυμοτμίας, χωροταξίας και απαλ¬ 
λοτριώσεων. 

Η εκπόνηση των τεχνικοοικονομικών μελετών έργων υπο¬ 
δομής και κτιρίων. 

Η αποτύπωση των έργων και εγκαταστάσεων του λιμένα. 

Η λειτουργία σχεδιαστηρίου. 

Η δημοπράτηση, παρακολούθηση, επίβλεψη, λειτουργία, 
παραλαβή, συντήρηση, ανακαίνιση και επισκευή των έργων 
και κάθε φύσεως εγκαταστάσεων του Λιμενικού Ταμείου. 

Η εκτέλεση μικρών έργων με αυτοεπιστασία. 

Η επιμέλεια του πράσινου στις περιοχές δικαιοδοσίας του 
Λιμενικού Ταμείου. 

Η εκπόνηση κανονισμών χρήσης των έργων και εγκατα¬ 
στάσεων του Λιμενικού Ταμείου. 

Η τήρηση και ενημέρωση αρχείου έργων (Μελετών, στοιχεί¬ 
ων κατασκευής, συντήρησης, επισκευής έργων υποδομής και 
κτιρίων και κόστους αυτών). 

β. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ 
ΚΑΙ ΣΥΝΤΗΡΗΣΗΣ ΜΗΧΑΝΗΜΑΤΩΝ. 

II εκπόνηση προγράμματος και μελετούν ανάπτυξης και 
ανανέωσης του ήλεκτρο μηχανολογικού εξοπλισμού. 

Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε φύ- 
σεως ηλεκτρομηχανολογικού και ηλεκτρονικού εξοπλισμού. 




1940 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και μη¬ 
χανημάτων προς αποφυγή ατυχημάτων ή ζημιών. 

Η επισκευή και η συντήρηση του ηλεκτρομηχανολογικού 
εξοπλισμού, εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικούν. 

Η τήρηση μητρώου και αρχείου ηλεκτρομηχανολογικού 
ηλεκτρονικού εξοπλισμού, μ,ηχανημάτων και εγκαταστάσεων 
και κόστους αυτών. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΜΟΝΙΜΟΙ ΥΠΑΛΛΗΛΟΙ 
Άρθρο 4. 

Διάκριση των θέσεων μονίμου προσωπικού κατά Κλάδους 

Οι θέσεις των μονίμων υπαλλήλων του /λιμενικού Τα¬ 
μείου ΓΙΑΤΡΩΝ διακρίνονται κατά Κλάδους ως εξής : 

1. ΚΛΑΔΟΙ ΑΤ 

α) Κλάδος ΑΤ 1. Διοικητικός-Λογιστικός. 
β) Κλάδος ΑΤ 2 Μηχανικών. 

2. ΚΛΑΔΟΙ ΑΡ 

α) Κλάδος ΑΡ 1 Τεχνολόγων Μηχανικών, 
β) Κλάδος ΑΡ 2 Προγραμματιστών Η/Υ. 

3. ΚΛΑΔΟΙ ΜΕ 

α) Κλάδος ΜΕ 1 Διοικητικός-Λογιστικός. 

β) Κλάδος ΜΕ 2 Δακτυλογράφων. 

γ) Κλάδος ΜΕ 3 Δομικών. 

δ) Κλάδος ΜΕ 4 Σχεδιαστών. 

ε) Κλάδος ΜΕ 5 X ε ι ρ ι στ ώ ν - Ο δ ηγ ώ ν Μηχανημάτων 

στ) Κλάδος ΜΕ 6 Τεχνικών. 

ζ) Κλάδος ΜΕ 7 ΓΙλεκτρολόγων-Βοηθητικών Εργασιών 
η) Κλάδος ΜΕ 8 Οδηγών Βοηθητικών Εργασιών 
θ) Κλάδος ΜΕ 9 Ζυγιστών-Αποθηκαρίων. 
ι) Κλάδος ΜΕ 10 Υδραυλικών-Βοηθητικών Έργων, 
ια) Κλάδος ΜΕΙ’1 Χειριστών Η/Υ. 

4. ΚΛΑΔΟΙ ΣΕ 

α) Κλάδος ΣΕ 1 Κλητήρων-Θυρωρών-Χειριστών Μη¬ 
χανημάτων Αναπαραγωγής Εγγράφων-Τηλεφωνητών. 
β) Κλάδος ΣΕ 2 Βοηθών Τεχνιτών - Λιπαντών, 
γ) Κλάδος ΣΕ 3 Βοηθών Χειριστών Μηχανημάτων 
δ) Κλάδος ΣΕ 4 Καθαρισμού-Βοηθητικών Εργασιών 
ε) Κλάδος ΣΕ 5 Εργατών (Εργατών-Φυλάκων-Υδρο- 
δο τών-Ελαιοχρωματιστών-Κάλυψης Εμπορευμάτων κ.λ.π.) 

στ) Κλάδος ΣΕ 6 Τεχνιτών Ο ι κ ο δ ό μ ω ν - Β ο η θη τ ι κ ιόν Ερ¬ 
γασιών. 

ζ) Κλάδος ΣΕ 7 Ξυλουργών-Βοηθητικών Εργασιών, 
η) Κλάδος ΣΕ 8 Κηπουρών. 

Άρθρο 5. 

Διάρθρωση Θέσεων. 

Κλάδος ΑΤ 1 Διοικητικός-Λογιστικός. 

1. Ο Κλάδος ΑΤ 1 Διοικητικός-Λογιστικός περιλαμβά¬ 
νει έξι (6) θέσεις που διακρίνονται κατά βαθμούς ως εξής : 

Μία (1) θέση με βαθμό 3ο-2ο. 

Δύο (2) θέσεις με βαθμό 5ο-4ο. 

Τρεις (3) θέσεις με βαθμούς 8ο-6ο. 

2. ΙΙροσόν διορισμού το πτυχίο οιουδήποτε Τμήματος 
της Νομικής Σχολής ημεδαπού Πανεπιστημίου ή Ανωτάτης 
Σχολής Οικονομικών και Εμπορικών Επιστημών ή Πα- 
ντείου Ανωτάτης Σχολής Πολιτικών Επιστημών ή Ανώτα¬ 
της Βιομηχανικής Σχολής ή ισότιμο πτυχίο προς τις παρα¬ 
πάνω Σχολές της αλλοδαπής αντίστοιχης ειδικότητας. 

Κλάδος ΑΤ 2 Μηχανικών. 

1. Ο Κλάδος ΑΤ 2 Μηχανικών περιλαμβάνει τρεις (ο) 
θέσεις που διακρίνονται κατά βαθμούς ως εξής : 


Μία (1) θέση με βαθμό 3ο-2ο. 

Δύο (2) θέσεις με βαθμούς 6ο-4ο (Π.Δ. 649/3-9-1976 
ΦΕΚ 240 Ά/1976). 

2. Από τις θέσεις αυτές δύο (2) θέσεις ορίζονται ειδικό¬ 
τητας Πολιτικών Μηχανικών και μία (1) θέση ορίζεται ειδι¬ 
κότητας Μ ηχανολόγου - ΓΙλεκτρ ολόγου. 

3. Προσόν διορισμού το δίπλοηαα Πολιτικού Μηχανικού 
ή Μηχανολόγου Μηχανικού ή Ηλεκτρολόγου Μηχανικού ή 
Ηλεκτρολόγου Μηχανολόγου ημεδαπού Πολυτεχνείου ή Πα¬ 
νεπιστημίου ή ισότιμο πτυχίο της ημεδαπής ή αλλοδαπής 
αντίστοιχης ειδικότητας και άδεια άσκησης επαγγέλματος. 

Κλάδος ΑΡ 1 Τεχνολόγων Μηχανικών. 

1. Ο Κλάδος ΑΡ 1 Τεχνολόγων Μηχανικών περιλαμβά¬ 
νει τρεις (3) θέσεις που διακρίνονται κατά βαθμούς ως εξής : 

Μία (1) θέση με βαθμό 5ο~4ο. 

Δύο (2) θέσεις με βαθμούς 9ο-6α. 

2. Από τις θέσεις αυτές δύο (2) θέσεις ορίζονται ειδικό¬ 
τητας Τεχνολογούν Πολιτικών Δομικών Έργων και μία (1) 
θέση ορίζεται ειδικότητας Τεχνολόγων Μηχανολόγων. 

3. Προσόν διορισμού ορίζεται το πτυχίο Σχολής Τεχνο¬ 
λογικών Εφαρμογών Τ.Ε.Ι. Τμήματος Πολιτικών Κατεύ¬ 
θυνσης Δομικών Έργων ή Τμήματος Μηχανολογίας ή αντί¬ 
στοιχο πτυχίο ισότιμης Σχολής της ημεδαπής ή αλλοδαπής 
αντίστοιχης ειδικότητας. 

Κλάίος ΑΡ 2 Προγραμματιστών. 

1. Ο Κλάδος ΑΡ 2 Προγραμματιστούν Η/Υ περιλαμβάνε 1 
μία (1) θέση με βαθμό 9ο-4ο. 

2. Προσόν διορισμού ορίζεται το πτυχίο Τμήματος Προ¬ 
γραμματισμού και Ανάλυσης Η/Υ Τ.Ε.Ι. ή ισότιμος τίτλος 
σπουδών της ημεδαπής ή αλλοδαπής. Σε περίπτωση μη κά¬ 
λυψης των θέσεων με-το ανωτέρω προσόν α) Απολυτήριο 
Λυκείου ή εξαταξίου Γυμνασίου ή ισότιμος τίτλος σπου¬ 
δών β) Γνώσεις μιας ξένης γλώσσας (Αγγλικής - Γαλ- 
λικής-Ιταλικής-Γερμανικής), γ) Άριστη γνώση γλώσσας 
προγραμματισμού Η/Υ ΟΟΒΟΕ και γνώση μιάς άλλης 
γλώσσας προγραμματισμού Η/Υ και δ) Αξιόλογη γνώση 
και εμπειρία στον προγραμματισμό διοικητικών και εμπο¬ 
ρικών μηχανογραφικών εφαρμογούν. 

Οι θέσεις που πληρώνονται με προσωπικό που έχει τα 
προσόντα της περίπτωσης αυτής συνιστούν προσωρινό Κλάδο 
ΜΕ Προγραμματιστών Η/Υ και διαβαθμίζονται με βαθμούς 
9ο-6ο. 

Κλάδος ΜΕ 1 Διοικητικός-Λογιστικός. 

1. Ο Κλάδος ΜΕ 1 Διοικητικός-Λογιστικός περιλαμβά¬ 
νει δώδεκα (12) θέσεις που διακρίνονται κατά βαθμούς ως 

εξή<γ 

Δύο (2) θέσεις με βαθμούς 5ο-4ο. 

Δέκα (10) θέσεις με βαθμούς 10ο-6ο. 

2. Προσόν διορισμού ορίζεται το απολυτήριο Λυκείου 
ή εξαταξίου Γυμνασίου ή άλλου ισότιμου Σχολείου. 

Κλάδος ΜΕ 2 Δακτυλογράφων. 

1. Ο Κλάδος ΜΕ 2 Δακτυλογράφων περιλαμβάνει δύο 
(2) θέσεις με βαθμούς 10ο-6ο. 

2. Προσόν διορισμού ορίζεται το απολυτήριο Λυκείου 
ή εξαταξίου Γυμνασίου ή άλλου ισότιμου Σχολείου και άριστη 
γνώση Ελληνικής δακτυλογραφίας. 

Κλάδος ΜΕ 3 Δομικών. 

1. Ο Κλάδος ΜΕ 3 Δομικών περιλαμβάνει δύο (2) θέ¬ 
σεις με βαθμούς 10ο-6ο. 

2. Από τις θέσεις αυτές μία (1) θέση ορίζεται της ειδι¬ 
κότητας Δομικού Συγκοινωνιακών και Υδραυλικών Έργων 
και μία (1) θέση ορίζεται της ειδικότητας Δομικού Κτιρια- 
κών Έργων. 

3. Προσόν διορισμού ορίζεται το απολυτήριο Τεχνικού 
Λυκείου τομέα Δομικού κατεύθυνσης Συγκοινωνιακών και 
Υδραυλικών Έργων ή Κτιριακών Έργων ή άλλης ισότιμης 
Σχολής της ημεδαπής ή αλλοδαπής αντίστοιχης ειδικότητας. 



ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟΝ) 


Κλάδος ΜΕ 4 Σχεδιαστών. 

1. Ο Κλάδος ΜΕ 4 Σχεδιαστών περιλαμβάνει μία (1) 

θέση με βαθμό 10ο-6ο. ( , 

2. Προσόν διορισμού ορίζεται το απολυτήριο .1 εχνικου 
Λυκείου Τομέα Δομικού κατεύθυνσης Σχεδιάσεως Έργων 
Πολιτικού Μηχανικού-Αρχιτέκτονας ή άλλης ισότιμης Σχο¬ 
λής της ημεδαπής ή αλλοδαπής αντίστοιχης ειδικότητας. 

Κλάδος ΜΕ 5 Χειριστών Οδηγών Μηχανημάτων 
(Γερανών-Ανυψωτικών Μηχανημάτων κλπ.) 

I . 0 Κλάδος ΜΕ 5 Χειριστών Οδηγών Μηχανημάτων 
(Γερανών -Ανυψωτικών Μηχανημάτων κλπ.) περιλαμβάνει 
δεκαπέντε (15) θέσεις με βαθμούς 10ο-6ο. 

2. Προσόν διορισμού η κατά περίπτωση άδεια χειρισμού 
αντίστοιχων μηχανημάτων του Υπουργείου Βιομηχανίας 
και επαγγελματική άδεια Οδήγησης. 

Κλάδος ΜΕ 6 Τεχνικών. 

1. Ο Κλάδος ΜΕ 6 Τεχνικών περιλαμβάνει τρεις (3) θέ¬ 
σεις ιαε βαθμούς 10ο-6ο. 

2. Από τις θέσεις αυτές δύο (2) θέσεις ορίζονται ειδικό¬ 
τητας Τεχνικών Μηχανημάτων-Συντηρητων και μια (1) 
θέση ορίζεται ειδικότητας Εργαλειομηχανικού. 

3. Προσόν διορισμού α) Πτυχίο αντίστοιχης ειδικότητας 
αναγνωρισμένης Τεχνικής η Επαγγελματικής Σχολής η Σχο¬ 
λείου Μέσης Εκπαίδευσης ή Σχολής Μαθητείας ΟΑΕΔ. Σε 
περίπτωση μη κάλυψης των θέσεων με υποψηφίους με το 
ανωτέρω προσόν, πτυχίο αναγνωρισμένης κατώτερης Σχο¬ 
λής ή Σχολής Μαθητείας ΟΑΕΔ, αντίστοιχης ειδικότητας. 
Σε περίπτωση μη κάλυψης των θέσεων με υποψήφιους με 
πτυχίο Κατώτερης Σχολής ή Σχολής Μαθητείας ΟΑΕΔ, 
απολυτήριο Δημοτικού Σχολείου και τριετής. εμπειρία που 
να αποδεικνύεται από βιβλιάρια κύριας ασφάλισης ή άλλο 
στοιχείο Ελληνικής ή Ξένης Αρχής που αποδεικνύει την 
αποσχόληση και β) Αντίστοιχη άδεια άσκησης επαγγέλμα¬ 
τος του Υπουργείου Βιομηχανίας. 

Κλάδος ΜΕ 7 Ηλεκτρολόγων - Βοηθητικών Εργασιών 

1. Ο Κλάδος ΜΕ 7 Ηλεκτρολόγοον περιλαμβάνει δύο (2) 

θέσεις με βαθμούς 10ο-6ο. ν ( 

2. Από τις θέσεις αυτές μία θέση ορίζεται της ειδικότη¬ 

τας Ηλεκτρολόγου Εσωτερικών Εγκαταστάσεων και μια 
(1) θέση ορίζεται της ειδικότητας Ηλεκτρολόγου Ηλεκτρι¬ 
κών Μηχανών και Ηλεκτρικού μέρους Ανυψωτικών Μηχα¬ 
νημάτων. , 

3. Προσόν διορισμού α) Πτυχίο αντίστοιχης ειδικότητας 
αναγνωρισμένης ή Επαγγελματικής Σχολής ή Σχολείου Μέ¬ 
σης Εκπαίδευσης ή Σχολής Μαθητείας ΟΑΕΔ. Σε περί¬ 
πτωση μη κάλυψης των θεσεων με υποψήφιους με το ανω¬ 
τέρω προσόν, πτυχίο αναγνωρισμένης Κατώτερης Σχολής 
ή Σχολής Μαθητείας ΟΑΕΔ αντίστοιχης ειδικότητας. Σε 
περίπτωση μη κάλυψης των θέσεων με υποψήφιους με πτυχίο 
Κατώτερης Σχολής ή Σχολής Μαθητείας ΟΑΕΔ, Απολυ¬ 
τήριο Δημοτικού Σχολείου και τριετής εμπειρία που να απο- 
δεικνύεται από βιβλιάρια κύριας ασφάλισης ή άλλο στοι¬ 
χείο Ελληνικής ή Ξένης Αρχής που να αποδεικνύει την απασ¬ 
χόληση και β) Αντίστοιχη άδεια άσκησης επαγγέλματος 
του Υπουργείου Βιομηχανίας. 

Κλάδος ΜΕ 8 Οδηγών - Βοηθητικών Έργων. 

1. Ο Κλάδος ΜΕ 8 Οδηγών περιλαμβάνει δύο (2) θέσεις 

με βαθμ,ούς 10ο-6ο. < 

2. Προσόν διορισμού ορίζεται απολυτήριο Δημοτικού 
Σχολείου και επαγγελματική άδεια οδήγησης. 

Κλάδος ΜΕ 9 Ζυγιστών-Αποθηκαρίων. 

1. 0 Κλάδος ΜΕ 9 Ζυγιστών Αποθηκαρίων περιλαμβάνει 
τρεις (3) θέσεις με βαθμούς 10ο-6ο. 

2. Προσόν διορισμού ορίζεται το απολυτήριο Γυμνασίου 
(νέου τύπου) ή τρίτης τάξης Γυμνασίου παλαιού τύπου. 

Κλάδος ΜΕ 10 Υδραυλικών-Βοηθητικών Εργασιών. 

1. Ο Κλάδος ΜΕ 10 Υδραυλικών περιλαμβάνει μία (1) 
θέση με βαθμ.ό 10ο-6ο. 


2. Προσόν διορισμού πτυχίο αντίστοιχης ειδικότητας 
αναγνωρισμένης Τεχνικής ή Επαγγελματικής .Σχολής η 
Σχολείου Μέσης Εκπαίδευσης ή Σχολής Μαθητείας ΟΑΕΔ. 

Σε περίπτωση μη κάλυψης των θέσεων με υποψήφιους με. 
το ανωτέοω προσόν, πτυχίο αναγνωρισμένης Κατώτερης 
Σχολής ή' Σχολής Μαθητείας ΟΑΕΔ, αντίστοιχης ειδικό¬ 
τητας. Σε περίπτωση μη κάλυψης των θέσεων με υποψή¬ 
φιους με πτυχίο Κατώτερης Σχολής η Σχολής Μαθητείας 
ΟΑΕΔ απολυτήριο Δημοτικού Σχολείου και τριετής εμπει¬ 
ρία που να αποδεικνύεται από βιβλιάρια κύριας ασφάλισης 
ή άλλο στοιχείο Ελληνικής ή ξένης Αρχής που αποδεικνύει 
την απασχόληση. 

Κλάδος ΣΕ 1 Κλητήρων - Θυρωρών - Χειριστών 
Μηχανημάτων Αναπαραγωγής Εγγράφων- 
Τηλεφωνητών. 

1. 0 Κλάδος ΣΕ 1 Κλητήρων-Θυρωρών-Χειριστών Μη¬ 
χανημάτων Αναπαραγωγής Εγγράφων-.Τηλεφωνητών* περι¬ 
λαμβάνει μία (1) θέση με βαθμό 12ο-7ο. 

2. Προσόν διορισμού ορίζεται το απολυτήριο Δημοτικού 
Σχολείου. 

Κλάδος ΣΕ 2 Βοηθών Τεχνικών-Λιπαντών 

1. Ο Κλάδος ΣΕ 2 Βοηθών Τεχνικών Λιπαντών περι¬ 
λαμβάνει δύο (2) θέσεις με βαθμούς 12ο-7ο. 

2. Προσόν διορισμού ορίζεται το απολυτήριο Δημοτικού 
Σχολείου και τριετής εμπειρία που να αποδεικνύεται με επί¬ 
σημα στοιχεία. 

Κλάδος ΣΕ 3 Βοηθών Χειριστών Μηχανημάτων 
ϊ. 0 Κλάδος ΣΕ 3 Βοηθών Χειριστών Μηχανημάτων 
περιλαμβάνει τρεις (3) θέσεις με βαθμούς 12ο-/ο. 

2. Προσόν διορισμού ορίζεται το απολυτήριο Δημοτικού 
Σχολείου και τριετής εμπειρία σε μηχανουργείο η τεχνικά 
έργα σαν βοηθός χειριστού μηχανημάτων που να αποδεικ- 
νύεται από επίσημα στοιχεία. 

Κλάδος ΣΕ 4 Καθαρισμού - Βοηθητικών Εργασιών. 

1. Ο Κλάδος ΣΕ 4 Καθαρισμού Βοηθητικών Εργασιών 
περιλαμβάνει δέκα έξι (16) θέσεις με βαθμούς 12ο-7ο. 

2. Προσόν διορισμού ορίζεται το απολυτήριο Δημοτικού 
Σχολείου. 

Κλάδος ΣΕ 5 Εργατών (Εργατών-Φυλάκων- 
Υδροδοτών - Ελαιοχρωματιστών-Κάλυψης Εμπορευμάτων 

κλπ.) . , . . 

1. Ο Κλάδος ΣΕ 5 Εργατών (Εργατών-Φυλάκων -1 όρο¬ 
δοτών-Ελαιοχρωματιστών-Κάλυψης Εμπορευμάτων κλπ.) 
περιλαμβάνει είκοσι (20) θεσεις με βαθμούς 12ο-7ο. 

2. Προσόν διορισμού ορίζεται το απολυτήριο Δημοτικού 

Σχολείου. ( 

Κλάδος ΣΕ 6 Τεχνιτών Οικοδόμων-Βοηθητικων Εργα¬ 
σιών. 

1. Ο Κλάδος ΣΕ 6 Τεχνιτών Οικοδόμων περιλαμβάνει 

μία (1) θέση με βαθμό 12ο-7ο. . ( 

2. Προσόν διορισμού ορίζεται το απολυτήριο Δημοτικού 
Σχολείου και τριετής εμπειρία στην αντίστοιχη ειδικότητα 
που να αποδεικνύεται με επίσημα στοιχεία. 

Κλάδος ΣΕ 7 Ξυλουργών - Βοηθητικών Εργασιών. 

1. Ο Κλάδος ΣΕ 7 Ξυλουργών περιλαμβάνει μία (1) θέση 
με βαθμό 12ο-7ο. 

2. Προσόν διορισμού, απολυτήριο Δημοτικού Σχολείου 
και τριετής εμπειρία σε αντίστοιχη ειδικότητα που να απο- 
δεικνύεται από επίσημα στοιχεία. 

Κλάδος ΣΕ 8 Κηπουρών. 

1. ο Κλάδος ΣΕ 8 Κηπουρών περιλαμβάνει τρεις (3) 
θέσεις με βαθμούς 12ο-7ο. 

2. Προσόν διορισμού, απολυτήριο Πρακτικού Γεωργικού 
Σχολείου της ημεδαπής ή αλλοδαπής γενικού ή ειδικού Δη¬ 
μοσίου ή Ιδιωτικού Κοινωφελούς Χαρακτήρα που λειτουρ¬ 
γεί βάσει του Α.Ν. .1698/1930 ή πτυχίο Κέντρου Παιδικής 
Μέριμνας Αγροτικής Κατεύθυνσης ή απολυτήριο Δημοτικού 
Σχολείου και τριετής συνεχής απασχόληση στην ειδικότητα 

του Κηπουρού σε Δημόσιο ή Ιδιωτικό Τομέα που να απο- 
δεικνύεται με επίσημα στοιχεία. 

Άρθρο 6. 

Από τις οργανικές θέσεις των μονίμων υπαλλήλων δεν 
πληρούται αριθμός ίσος με τους υπηρετούντες κάθε φορά 
σε προσιορινές θέσεις ή σε θέσεις που μετατρέπονται σε 
εφαρμογή των διατάξεων του Ν. 1476/1984 «Διορισμός σε 
μόνιμες θέσεις του προσωπικού με σχέση εργασίας Ιδιωτι¬ 
κού Δικαίου του Δημοσίου, των ΝΔΓΙΔ, των ΟΤΑ και άλλες 
διατάξεις» (ΦΕΚ 136 Α'/1984) αντίστοιχης ειδικότητας. 

ΚΕΦΑΛΑΙΟ Β' 

Άρθρο 7 

Προσωπικό με σχέση εργασίας Ιδιωτικού 
Δικαίου του Κεφαλαίου Δ' του Ν. 993/1979. 

1. Το Λιμενικό Ταμείο ΠΑΤΡΩΝ δύναται να προσλαμ¬ 
βάνει για την κάλυψη εποχιακών αναγκών και για το χρο¬ 
νικό διάστημα της θερινής περιόδου που δεν θα υπερβαίνει 
τους πέντε (5) μήνες α) μέχρι δύο (2) καθαριστές καθαρί¬ 
στριες λιμενικών χώρων και β) μέχρι δύο (2) κηπουρούς 

(Ν.Δ. 4203/1961). 

2. Προσόντα πρόσληψης των ανωτέρω ορίζονται τα ίδια 
με εκείνα των αντιστοίχων ειδικοτήτων του τακτικού προ¬ 
σωπικού. 

2. Προσόντα πρόσληψης των ανωτέρω ορίζονται τα ίδια 
με εκείνα των αντιστοίχων ειδικοτήτων του τακτικού προ¬ 
σωπικού. 

ΚΕΦΑΛΑΙΟ Γ 

Άρθρο 8 

Προσωπικό με έμμισθη Εντολή 

1. Μία (1) θέση Δικηγόρου 

2. Προσόν πρόσληψης ορίζεται η άδεια δικηγορίας παρ’ 
Εφέταις. 

ΜΕΡΟΣ ΤΡΙΤΟ 
ΕΠΑΝΔΡΩΣΗ 

Άρθρο 9. 

Προϊστάμενοι 

1. Της Διεύθυνσης Εκμετάλλευσης και Διοικητικού προΐ- 
σταται υπάλληλος με 3ο-2ο βαθμό του Κλάδου ΑΤ 1 Διοι¬ 
κητικού Λογιστικού ο οποίος προΐσταται όλων των υπηρε¬ 
σιών του Λιμενικού Ταμείου και εισηγείται στη Λιμενική 
Επιτροπή όλα τα θέματα πλην των θεμάτων τεχνικής φύ- 
σεως και θεμάτων του Γραφείου Νομικών Υποθέσεων. 

2. Της Διεύθυνσης Τεχνικών Υπηρεσιών προΐσταται μό¬ 
νιμος υπάλληλος με 3ο-2ο βαθμό του Κλάδου ΑΤ 2 Μηχα¬ 
νικών ο οποίος εισηγείται στη Λιμενική Επιτροπή τα τεχνι¬ 
κά θέματα του Λιμενικού Ταμείου. 

3. Των Τμημάτων (α) Εκμετάλλευσης και (β) Διοικη¬ 

τικού της Διεύθυνσης Εκμετάλλευσης και Διοικητικού προΐ- 
στανται μόνιμοι υπάλληλοι με βαθμό 5ο-4ο του Κλάδου ΑΤΙ 
Διοικητικού-Λογιστικού. Σε περίπτωση έλλειψης υπαλλήλων 
Κλάδου ΑΤ 1 με βαθμό 5ο-4ο των Τμημάτων προϊστανται 
υπάλληλοι του ίδιου Κλάδου με βαθμό 7ο-6ο ή του Κλάδου 
ΜΕ1 με βαθμό 5ο-4ο. ι»· 

4. Των Τμημάτων της Διεύθυνσης^Τεχνικών Υπηρεσιούν 
προϊστανται μόνιμοι υπάλληλοι των παρακάτω Κλάδων 
και Ειδικοτήτων : 

α. Του Τμήματος Ανάπτυξης Κατασκευών και Συντή¬ 
ρησης Έργων, του Κλάδου ΑΤ 2 Μηχανικών ειδικότητας 
Πολιτικών Μηχανικών, με βαθμό 6ο-4ο. 

β. Του Τμήματος Ηλεκτρομηχανολογικών Έργων και 
Συντήρησης Μηχανημάτων του Κλάδου ΑΤ 2 Μηχανικών 
ειδικότητας Μηχανολόγων Ηλεκτρολόγων, με βαθμό 6ο-4ο. 

5. Του Γραφείου Ηλεκτρονικής Επεξεργασίας Στοι¬ 
χείων προΐσταται μόνιμος υπάλληλος του Κλάδου ΑΡ 2 Προ¬ 
γραμματιστών Η/Υ με βαθμό 9ο-4ο. 


6. Του Γραφείου Νομικών Υποθέσεων προΐσταται Δικη¬ 
γόρος, ο οποίος για θέματα αρμοδιότητας του Γραφείου ανα- 
φέρεται απευθείας στη Λιμενική Επιτροπή. 

Άρθρο 10. 

Α.ναπλήρωση Προϊσταμένων 

1. Τον Προϊστάμενο Διεύθυνσης ελλείποντα, από- 
ντα ή κωλυόμενο αναπληρώνει ο υπηρετών στην οικεία 
Διεύθυνση ανώτερος κατά βαθμό ΠροϊστάμενοςΤμήματος 
και σε περίπτωση ισοβαθμίας ο αρχαιότερος. 

2. Τον Προϊστάμενο Τμήματος, ελλείποντα, απάντα ή 
κωλυόμενο, αναπληρώνει στο οικείο Τμήμα ανώτερος κατά 
βαθμό μόνιμος υπάλληλος και σε περίπτωση ισοβαθμίας ο 
αρχαιότερος σύμφωνα με τις διατάξεις του άρθρου 31 του 
Νόμου 434/1976 περί προβαδίσματος. 

Άρθρο 11. 

Κατάταξη του Προσιυπικού που υπηρετεί κατά τη 
Δημοσίευση του παρόντος Π.Δ; 

1. Οι κατά την έναρξη της ισχύος του παρόντος υπηρετού¬ 
ντες σε οργανικές θέσεις μόνιμοι υπάλληλοι του Λιμενικού 
Ταμείου Πατρών και εντεταγμένοι στους Κλάδους που ήδη 
υπάρχουν, κατατάσσονται αυτοδίκαια με τον βαθμό που έχουν 
στους προβλεπόμενους από το παρόν Κλάδους ως εξής : 

α) Εις τον κλάδο ΑΤ 1 Διοικητικό-Λογιστικό, οι υπάλ¬ 
ληλοι του μέχρι τώρα Κλάδου ΑΤ 1 Διοικητικού-Λογιστι- 
κού. 

β) Εις τον Κλάδο ΑΤ 2 Μηχανικών, οι υπάλληλοι του 
μέχρι τώρα Κλάδου ΑΤ 2 Πολιτικών Μηχανικών. 

γ) Εις τον Κλάδο ΑΡ 1 Τεχνολόγων Μηχανικών, οι 
υπάλληλοι των μέχρι τώρα Κλάδων ΑΡ 1 Πολιτικών Υπο¬ 
μηχανικών και ΑΡ 2 Μηχανολόγων Υπομηχανικών. 

δ) Εις τον Κλάδο ΜΕ 1 Διοικητικό-Λογιστικό, οι υπάλ¬ 
ληλοι του μέχρι τώρα Κλάδου ΜΕ 1 Διοικητικού Λογιστικού. 

ε) Εις τον Κλάδο ΜΕ 3 Δομικών, οι υπάλληλοι του μέχρι 
τώρα Κλάδου ΜΕ 2 ειδικότητας Εργοδηγών. 

στ Εις τον Κλάδο ΜΕ 4 Σχεδιαστών, οι υπάλληλοι του 
μέχρι τώρα Κλάδου ΜΕ 2 Ειδικότητας Σχεδιαστών. 

ζ) Εις τον Κλάδο ΣΕ 1 Κλητήρων-Θυρωρών-Χειριστών 
Μηχανημάτων αναπαραγωγής εγγράφων Τηλεφωνητών, οι 
υπάλληλοι του μέχρι τώρα Κλάδου ΣΕ 1 Κλητήρων - Θυρω¬ 
ρών Χειριστών Μηχανημάτων Αναπαραγωγής Εγγράφων. 

Άρθρο 12 
Τελικές Διατάξεις. 

1. Η πλήρωση των δημιουργουμένων κενών νέων θέσεων 
μονίμου προσωπικού θα πραγματοποιείται με την προϋπό¬ 
θεση ύπαρξης σχετικών πιστώσεων στον εκάστοτε προϋπο¬ 
λογισμό του Λιμενικού Ταμείου. 

Άρθρο 13. 

Καταργούμενες Διατάξεις. 

Από την έναρξη ισχύος του παρόντος καταργείται το 
Π. Δ/γμα 649/1976 «Περί Οργανισμού του Λιμενικού Τα¬ 
μείου ΠΑΤΡΩΝ» (ΦΕΚ 240 Α'/1976). 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 17 Μαΐου 1985 

